Legebiltzarreko Erregelamenduko 130. artikuluan ezarritakoa betez, agintzen dut Nafarroako Parlamentuko Aldizkari Ofizialean argitara daitezen Pertsona Fisikoen Errentaren gaineko Zergari buruzko Foru Legearen testu bategina hein batean aldatzen duen Foru Lege proiektuari aurkezturiko zuzenketak. Proiektu hori 2019ko azaroaren 21eko 39. Nafarroako Parlamentuko Aldizkari Ofizialean argitaratu zen.

Iruñean, 2019ko abenduaren 9an

Lehendakaria: Unai Hualde Iglesias

OSOKO ZUZENKETA

NAVARRA SUMA

talde parlamentarioak aurkeztua

Osoko zuzenketa, Pertsona Fisikoen Errentaren gaineko Zergari buruzko Foru Legearen testu bategina hein batean aldatzen duen Foru Lege proiektuari aurkeztutakoa.

ORDEZKO TESTUA

ZIOEN AZALPENA

Auzitegi Gorenak, urriaren 3ko 3256/2018 zenbakiko epaiaren bidez, lege-doktrina gisa ezarri du pertsona fisikoen errentaren gaineko zergatik salbuetsita daudela Gizarte Segurantzatik jasotako amatasunagatiko prestazio publikoak, Pertsona Fisikoen Errentaren gaineko Zergari eta Sozietateen, Ez-egoiliarren Errentaren eta Ondarearen gaineko Zergen Legeen aldaketa partzialari buruzko azaroaren 28ko 35/2006 Legearen esparruan.

Euskal aldundiek Auzitegi Gorenak adierazitako zentzuan interpretatu dute pertsona fisikoen errentaren gaineko zergari buruzko beren araudi propioa; hartara, autonomia erkidego horretako amek ere baliatuko dute salbuespen hori.

Espainiako Konstituzioaren 14. artikuluak ezartzen du espainiar guztiak legearen aurrean berdinak izatearen printzipioa, eta debeku dela inolako diskriminaziorik egitea jaiotza, arraza, sexua, erlijioa, pentsamoldea edo beste edozein tasun edo inguruabar pertsonal edo sozial dela eta.

Nafarroan pertsona fisikoen errentari buruzko zerga arautzen duen manua Nafarroako Zerga Ogasunak ez interpretatu izana zergak Nafarroan ordaintzen dituzten gurasoei ere amatasungatiko salbuespena aplikagarritzat jotzearen ildotik konparaziozko bidegabekeria bat da, Konstituzioaren 9.2 artikuluak xedatzen duenez kendu beharrekoa dena.

Kentze hori pertsona fisikoen errentaren gaineko zerga aldatzen duen lege-arau baten bidez egin daiteke, salbuespenen artean gurasotasun-prestazioak aintzat hartzeko. Aldaketa hori atzeraeraginduna izan daiteke, Tributuei buruzko abenduaren 14ko 13/2000 Foru Lege Orokorrak ez baitu halakorik debekatzen, eta mesedegarriagoa delako interesdunentzat.

Nafarroako Gobernuak amatasun eta aitatasun prestazioengatiko kenkari bat onetsi zuen, 2019ko urtarrilaren 1etik aurrerako ondorioekin, zenbait zergadunentzat, baina ez gainerako lurraldeetan eginiko moduan. Hori dela eta, Navarra Sumak osoko zuzenketa aurkeztu dio foru lege proiektu horri eta ordezko testu hau aurkezten du, Nafarroako herritarrak gainerako espainiarrekin parekatzeko.

**Artikulu bakarra.** Pertsona Fisikoen Errentaren gaineko Zergari buruzko Foru Legearen testu bategina.

Bat. 2015eko urtarrilaren 1etik aurrerako eraginekin, ondotik ematen den testua izanen du ekainaren 2ko 4/2008 Legegintzako Foru Dekretuaren bidez onetsitako Pertsona Fisikoen Errentaren gaineko Zergari buruzko Foru Legearen testu bateginaren 7. k) artikuluak:

“7. artikulua. Errenta salbuetsiak.

k) Urriaren 30eko 8/2015 Legegintzako Errege Dekretuaren bidez onetsitako Gizarte Segurantzari buruzko Lege Orokorraren testu bateginaren VI. tituluko I. kapituluan araututa dauden familia-prestazioak, bai eta administrazio publikoetako langile aktibo nahiz pasiboentzat seme edo alaba desgaitu bakoitzarengatik ezarritako familia laguntza ere.

Era berean, umezurtzei dagozkien pentsio eta sarrera pasiboak eta hogeita bi urte baino gutxiagokoak diren edo lan guztietarako ezinduak dauden biloben eta anai-arreben aldekoak, Gizarte Segurantzaren eta klase pasiboen araubide publikoetatik jasoak eta, halaber, zurztasunarengatik jasotzen diren gainerako prestazio publikoak.

Modu berean, salbuetsiak egonen dira norbere konturako langile edo autonomoen Gizarte Segurantzako araubide berezian txertatu gabeko profesionalei aipatu Gizarte Segurantzako araubide bereziaren alternatiba gisa diharduten gizarte-aurreikuspenerako mutualitateek aitorturiko prestazioak, baldin eta, betiere, aurreko bi paragrafoetan aurreikusi diren egoera berberetarako prestazioak badira; hots, Gizarte Segurantzak aipatu araubide berezian txertatuta dauden profesionalentzat aurreikusitakoak. Hauxe izanen da salbuetsitako kopuruaren muga: dagokion kontzeptuarengatik Gizarte Segurantzak aitortzen duen gehieneko prestazioaren zenbatekoa. Gehiegizko kopuruak lan-etekinek ordaintzen dituzten zergak ordaintzen dituzte eta aldi berean jasoz gero Gizarte Segurantzako prestazioak eta arestian aipatu mutualitateenak, ulertuko da azken horiek ordaindutakoei dagozkiela.

Salbuetsiak egonen dira, halaber, Gizarte zerbitzuen arloan banakoentzako eta familientzako prestazioak eta laguntzak arautzen dituen ekainaren 28ko 168/1990 Foru Dekretuan ezarritako prestazio ekonomikoak, bai eta Gizarteratzerako eta errenta bermaturako eskubideak arautzen dituen Foru Legean ezarritako errenta bermatua ere. Era berean, salbuetsiak egonen dira jaiotzagatik, adopzioagatik, jaiotzagatik eta adingabearen zaintzagatik, seme-alabak norberaren kargura edukitzeagatik, adingabeak hartzeagatik, zurztasunagatik, haur batez baino gehiagoz erditzeagatik edo beste horrenbeste adoptatzeagatik edo minbiziak edo beste edozein gaixotasun larrik jotako seme-alaba adingabeak zaintzeagatik emandako gainerako prestazio publikoak, bai eta jaiotza-tasa sustatzeko eta langileen lana eta familiako bizitza ongi uztartzeko neurri osagarri gisa kasuan kasuko deialdiaren bidez emandako familia-arloko laguntzak ere".

Bi. Hogeita zortzigarren xedapen iragankorra.

Foru lege honetako 7.k) artikuluan aipaturiko prestazioa, jaiotzagatikoa eta adingabearen zaintzagatikoa, 2015, 2016, 2017, 2018 eta 2019 urteetan Enpleguan eta lanean emakumeen eta gizonen arteko tratu- eta aukera-berdintasuna bermatzeko presako neurriei buruzko martxoaren 1eko 6/2019 Errege Lege Dekretuak indarra hartu arte jasotako amatasun eta aitatasun prestazioekin parekatuko da.

Hiru. Hogeita bederatzigarren xedapen iragankorra. 2019an jasotako jaiotzagatiko eta adingabearen zaintzagatiko prestazioen gaineko kenkaria.

2019an jasotako 68. quater artikuluan aipaturiko jaiotzagatiko eta adingabearen zaintzagatiko prestazioengatiko kenkaria bateraezina izanen da foru lege honetako 7.k) artikuluan aurreikusitako salbuespenaren aplikazioarekin.

Lau. Hogeita hamargarren xedapen iragankorra. 2020ko urtarriletik aurrera jasotako jaiotzagatiko eta adingabearen zaintzagatiko prestazioen gaineko kenkaria.

68. quater artikuluan aipaturiko jaiotzagatiko eta adingabearen zaintzagatiko prestazioengatiko kenkaria kenduko da 2020ko urtarrilaren 1etik aurrerako ondorioekin.

**Azken xedapenetako lehenengoa.** Arauak emateko gaikuntza.

Nafarroako Gobernuak foru lege hau garatu eta aplikatzeko behar diren xedapen guztiak emanen ditu.

**Azken xedapenetan bigarrena.** Indarra hartzea

Foru lege honek 2020ko urtarrilaren 1ean hartuko du indarra, legean berean aurreikusitako efektuekin.

ARTIKULUEI AURKEZTURIKO  
ZUZENKETA

NAVARRA SUMA

talde parlamentarioak aurkeztua

PFEZari buruzko Foru Legearen testu bategineko 7. artikuluaren k) letra aldatzeko eta 68 quater indargabetzeko zuzenketa. 2020ko urtarrilaren 1etik aurrera izanen ditu ondorioak.

k) Urriaren 30eko 8/2015 Legegintzako Errege Dekretuaren bidez onetsitako Gizarte Segurantzari buruzko Lege Orokorraren testu bateginaren II. tituluko VI. eta VII. kapituluetan araututa dauden familia-prestazioak, eta, halaber, administrazio publikoetako langile bai jardunekoentzat bai pasiboentzat desgaitasundun seme edo alaba bakoitzarengatik ezarritako familia-laguntza.

Era berean, umezurtzei dagozkien pentsio eta sarrera pasiboak eta hogeita bi urte baino gutxiagokoak diren edo lan guztietarako ezinduak dauden biloben eta anai-arreben aldekoak, Gizarte Segurantzaren eta klase pasiboen araubide publikoetatik jasoak eta, halaber, zurztasunarengatik jasotzen diren gainerako prestazio publikoak.

Modu berean, salbuetsiak egonen dira norbere konturako langile edo autonomoen Gizarte Segurantzako araubide berezian txertatu gabeko profesionalei aitorturiko prestazioak -aipatu Gizarte Segurantzako araubide bereziaren ordezko lanak egiten dituzten gizarte-aurreikuspenerako mutualitateen prestazioak badira-, betiere, aurreko bi lerrokadetan aurreikusi diren egoera berberetarako prestazioak badira, hots, Gizarte Segurantzak aipatu araubide berezian txertatutako profesionalentzat aurreikusitakoak. Hauxe izanen da salbuetsitako kopuruaren muga: Gizarte Segurantzak dagokion kontzeptuarengatik onesten duen gehieneko prestazioaren zenbatekoa. Gehiegizko kopuruak lan-etekinek ordaintzen dituzten zergak ordaintzen dituzte eta aldi berean jasoz gero Gizarte Segurantzako prestazioak eta arestian aipatu mutualitateenak, ulertuko da azken horiek ordaindutakoei dagozkiela.

Salbuetsiak egonen dira, halaber, Gizarte zerbitzuen arloan banakoentzako eta familientzako prestazioak eta laguntzak arautzen dituen ekainaren 28ko 168/1990 Foru Dekretuan ezarritako prestazio ekonomikoak, bai eta Gizarteratzeko eta errenta bermaturako eskubideak arautzen dituen Foru Legean ezarritako errenta bermatua ere. Era berean, salbuetsiak egonen dira jaiotzagatik, adopzioagatik, seme-alabak norberaren kargura edukitzeagatik, adingabeak hartzeagatik, zurztasunagatik, haur batez baino gehiagoz erditzeagatik edo beste horrenbeste adoptatzeagatik edo minbiziak edo beste edozein gaixotasun larrik jotako seme-alaba adingabeak zaintzeagatik emandako gainerako prestazio publikoak, bai eta jaiotza-tasa sustatze aldera eta langileen lana eta familiako bizitza ongi uztartzeko kasuan kasuko deialdien bidez familiaren arloan emandako laguntzak ere.

Zioak: Gehitu eta argitu egiten da Gizarte Segurantzaren Lege Orokorraren testu bateginak 2019ko martxoaren 7an indarrean zeukan testuaren II. tituluko VI. eta VII. kapituluetan jasotako amatasun edo aitatasun prestazioak salbuetsita egonen direla 2020ko urtarrilaren 1etik aurrera. Aurreko aldietarako ematen den konponbidea izanda ere 2020rako berariazko kenkari bat, aurreko urteetako parametroetan oinarritua, horrek ez du eragozten –eta ez da atzeraeraginekin edo segurtasun juridiko ezarekin loturiko arazorik sortzen– aurrerantzean prestazio horien salbuespena ezartzea. Horrela Euskal Autonomia Erkidegoaren eta Espainiaren baldintza beretan egonen ginateke, eta Nafarroako gurasoak ez lukete diskriminaziorik edo tratu okerragorik pairatuko. Eta, bestalde, beteko litzateke PSNk eta Navarra Sumak alor horretan agindutakoa.

Etorkizunean salbuespena ezartzeak egungo kenkaria indargabetzea dakar, horren ordezkoa baita.